b'\n_START_ARTICLE_\nAustralorp\n_START_SECTION_\nSejarah\n_START_PARAGRAPH_\nStok asal yang digunakan dalam membiakan Australorp telah diimport ke Australia pada tahun 1890 hingga awal tahun 1900-an daripada Ladang William Cook dan Joseph Partington di England dengan menggunakan baka Orpington Hitam dan dikacukan dengan baka Rhode Island Red. Pembiak tempatan menggunakan stok ini dan mengacukan dengan baka-baka Minorca, White Leghorn dan Langshan untuk meningkatan ciri-ciri utilitinya. Terdapat laporan di mana baka Plymouth Rock juga telah digunakan. Pada waktu ini, ayam-ayam yang terhasil dikenali sebaggai Orpington Hitam Australia (Austral-orp).\n_START_SECTION_\nWarna dan kelainan\n_START_PARAGRAPH_\nAustralorp, sepertimana baka-baka ayam lain; boleh didapati dalam jenis bantam dan standard._NEWLINE_Pada masa sekarang, berdasarkan pada Australian Poultry Standard, ayam Australorp boleh didapati dalam warna hitam, putih dan biru. Australorp putih telah direkodkan sejak tahun 1949 tetapi hanya disahkan dalam Australian Poultry Standards, edisi kedua pada tahun 2011. South Africa recognises further colours; buff, splash, wheaten laced and golden.\n_START_SECTION_\nTelur\n_START_PARAGRAPH_\nAyam ini merupakan baka penelur yang baik di mana ia telah manarik perhatian dunia pada tahun 1922-23 apabila sekumpulan 6 ekor ayam betina telah bertelur sejumlah 1,857 biji iaitu puratanya 309.5 bagi setiap ekor ayam dalam 365 hari berturutan. Rekod ini menyebabkan pesanan import mencurah-curah datang daripada England, Amerika Syarikat, Afrika Selatan, Kanada dan Mexico. Ayam Australorp yang dijaga dengan baik boleh bertelur kira-kira 250 biji setahun. Sebuah rekod baru dicipta apabila seekor ayam betina berjaya bertelur sebanyak 364 biji dalam masa 365 hari. Ayam ini juga merupakan pengeram dan ibu yang baik, menjadikannya sebagai baka ayam besar dan utiliti yang cemerlang.'